ສົບ​ຂອງ​ພໍ່​ແລະ​ລູກສາວ​ນ້ອຍ ຊາວແອລຊາລ ວາດໍ ທີ່​ເສຍ​ຊີ​ວິດ ໃນ​ແມ່​ນ້ຳ ຖືກ​ນຳ​ໄປ​ຝັງ​ແລ້ວ
ພວກ​ໝູ່​ເພື່ອນ ແລະ​ຍາດ​ພີ່​ນ້ອງ ຫຼາຍກວ່າ 200 ຄົນ ໄດ້ໄປ​ຮ່ວມພິ​ທີ ​ຊາ​ປະ​ນະ​ກິດ ທ້າວ Martinez ແລະ​ລູກ​ສາວ​ນ້ອຍ Valeria ​ທີ່​ປະ​ເທດ​ແອ​ລ​ຊາ​ລ​ວາ​ດໍ.
ຜູ້ອົບພະຍົບຊາວແອລຊາລວາດໍ ແລະລູກສາວນ້ອຍຂອງລາວ ທີ່ໄດ້ຈົມນ້ຳຕາຍ ໃນຄວາມພະຍາຍາມຢ່າງແຮງ ທີ່ຈະຂ້າມເຂົ້າມາຍັງສະຫະລັດ ແມ່ນໄດ້ຖືກນຳໄປ ຝັງໃນວັນຈັນວານນີ້ ທີ່ປະເທດແອລຊາລວາດໍ ແລ້ວ ຮູບຂອງທ້າວ Oscar Martinez ແລະລູກສາວນາງ Valeria ໄວ 23 ເດືອນ ທີ່ຂວ້ຳໜ້າລົງໃນແມ່ນ້ຳ Rio Grande ໄດ້ພາໃຫ້ຜູ້ຄົນຮ້ອງໄຫ້ ແລະໂວຍວາຍ ກ່ຽວກັບຄວາມທຸກຈົນທີ່ຊ່ອຍບໍ່ໄດ້ ໃນບ້ານເກີດຂອງພວກກ່ຽວແລະອັນຕະລາຍ ທີ່ພວກເຂົາເຈົ້າປະເຊີນ ໃນຄວາມພະຍາຍາມຈະຫຼົບໜີນັ້ນ ພວກໝູ່ເພື່ອນ ແລະຍາດພີ່ນ້ອງ ຫຼາຍກວ່າ 200 ຄົນ ໄດ້ໄປຮ່ວມພິທີຊາປະນະກິດ ທ້າວ Martinez ແມ່ນຖືກຈົດຈຳ ໃນການມັກຮັກເຕະບານ ແລະລູກສາວນ້ອຍ Valeria ແມ່ນເປັນເດັກທີ່ເບີກບານ ທີ່ມັກພວກຕຸກກະຕາສັດຂອງນາງ ຕຳຫຼວດກ່າວວ່າ ຂຸມຝັງສົບຂອງພວກເຂົາເຈົ້າ ແມ່ນຢູ່ເຂດ La Bermeja ທີ່ຕັ້ງຕາມຊື່ ນັກບຸນ Oscar Romero ຊຶ່ງແມ່ນນັກບວດຊາວແອລຊາລວາດໍ ທີ່ໄດ້ອຸທິດຕົນ ເພື່ອຊ່ອຍເຫຼືອພວກຄົນທຸກຈົນ ແລະເພິ່ນໄດ້ຖືກສັງຫານ ໃນປີ 1980 ປະທານາທິບໍດີ ແອລຊາລວາດໍ ທ່ານ Nayib Bukele ໄດ້ກ່າວວ່າ ທ້າວ Martinez ແລະຄອບຄົວຂອງລາວ ອົບພະຍົບຫລົບໜີ ຍ້ອນວ່າ ບໍ່ມີທາງເລືອກອື່ນ ນອກຈາກໜີໄປຕາຍດາບໜ້າ ທ່ານຍັງໄດ້ກ່າວວ່າ ສະຫະລັດ ອາດຈະບໍ່ແມ່ນບ່ອນທີ່ປາດຖະໜາທັງໝົດດອກ ທ້າວ Martinez ແລະນາງ Valeria ແລະແມ່ຂອງລາວ ນາງ Tania Avalos ມີລາຍງານວ່າ ແມ່ນບໍ່ມີຄວາມອົດທົນ ໃນການລໍຖ້າ ເປັນເວລາດົນນານ ແລະການຢື່ນໃບຂໍລີ້ໄພ ທີ່ນັ້ນ ຢູ່ຊາຍແດນສະຫະລັດກັບເມັກຊິໂກ ແລະການໄດ້ພະຍາຍາມ ທີ່ຈະເຂົ້າມາຍັງສະຫະລັດ ໂດຍການຂ້າມແມ່ນ້ຳ Rio Grande ລະຫວ່າງສະຫະລັດ ກັບເມັກຊິໂກນັ້ນ